Sinu organisatsiooni koolituspartner loomaks kirglikult vastutavaid ja jätkusuutlikke võrgustikke
Läheneme igale ettevõttele terviklikult ning disainime arenguprogramme vastavalt sinu vajadustele ja väärtustele. Hetkel on kõige nõutumad koolitusteemad vaimne tervis, erinevate generatsioonide juhtimine ja hübriid leadership.
Viimased aastad kasutame koolitusmaterjalide asemel valdavalt visualiseerimise meetodit.
Mida see tähendab?
Lisaks konsultandile on koolituspäeval kaasas visualiseerija. Tema ülesandeks on jäädvustada sümbolite ja märksõnadega suurele paberile kõik see, mis koolituspäeval aset leiab ehk sünnivad niinimetatud unikaalsed ja “elavad” materjalid.
Koolituspäeva lõpus on kõigil osalejatel võimalus “sündinud” pilt enda nutiseadmesse pidistada. Originaalne visualiseering jääb organisatsioonile, seda on võimalik paigutada keskkonda, kus on pidevalt asjaosalistele nähtav. Lisaks saab visualiseeringut vajadusel ka väiksemas formaadis paljundada igale osalejale.
Miks visualiseerimise meetod?
Uuringud on näidanud, et kui siduda uus, õpitav info mõne teemaga seoses oleva pildiga aitab see paremini mäletada.
Pildid lähevad otse inimese pikaajalisse mällu, kus nad söövitatakse püsivalt.
Ameerika kasvatusteadlane Edgar Dale jõudis erinevaid loengutüüpe testides tulemusteni, kus suulisest loengust mäletati kolm tundi hiljem 25% ning kolm päeva hiljem vaid 10%. Seevastu visualiseeritud loengust mäletati vastavalt 80% ja 65% ulatuses.
Pilt edastab sõnumit oluliselt kiiremini
Koolitusmaterjalid on kompaktselt ühe pildina osalejal alati kaasas ning tal on võimalus õpitut pidevalt meelde tuletada ja praktikas kasutada.
Visuaaliseering paigutatakse keskkonda, kus osalejad saavad seda näha, meenutada ning sellele viidata, näiteks: “Mäletad, õppisime koolitusel ….., proovi seda tehnikat kliendiga kasutada.”
Aeternum Koolitus ja Konsultatsioonid OÜ korraldab täiskasvanute tööalaseid täiendkoolitusi aastaringselt üle Eesti nii avalike kui asutusesiseste koolitustena.
1. Täienduskoolitusele vastuvõtu ja koolituselt väljaarvamise tingimused ja kord
1.1. Koolitusele saab eelnevalt registreeruda siin, e-posti teel firstname.lastname@example.org või helistades numbril +372 6 520 009.
1.2. Õppijal on õigus saada täiendavat infot e-posti teel email@example.com või helistades +372 6 520 009.
1.3. Isik, kes on registreerunud koolitusele ja kes tuleb koolituspäeval koolitusele loetakse täienduskoolitusele vastuvõetud õppijaks.
1.4. Täiendkoolituseasutuse pidajal on koolitusgrupi mittetäitumisel õigus koolitus ära jätta või koolitust edasi lükata koolitusgrupi täitumiseni. Registreerunuid teavitatakse telefoni või e-posti teel vähemalt kolmepäevase etteteatamisega. Koolituse ärajäämisel korraldajatest tulenevatel põhjustel makstakse koolituse tasu 100% tagasi.
1.5. Koolitusel osaleja arvatakse koolituselt välja kas sooviavalduse põhjal või talle esitatud arve maksmata jätmisel. Isik, kellele koolituse lõpus väljastatakse dokument täienduskoolituse läbimise või täienduskoolituses osalemise kohta, loetakse samuti koolituselt välja arvatuks.
2. Täienduskoolituse eest õppetasu maksmise, sellest vabastamise ja selle tagastamise tingimused ja kord
2.1. Koolituse eest tasumine toimub arve alusel kas enne koolituse algust või kokkuleppeliselt peale koolitust. Arve saadetakse e-posti teel. Arve tuleb tasuda arvel märgitud tähtajaks.
2.2. Kui koolitusele registreerunul ei ole võimalik koolitusest osa võtta, tuleb sellest teavitada e-kirja teel firstname.lastname@example.org
2.3. Koolitusest loobumise teatamisel kuni 3 päeva enne koolituse algust tagastatakse 100% õppetasust juhul, kui koolitatavale on esitatud ettemaksu arve. Koolitusest loobumise teatamisel 1-2 päeva enne koolituse toimumist tagastatakse 75% õppetasust juhul, kui koolitatavale on esitatud ettemaksu arve. Koolitusele mitteilmumisel õppemaksu ei tagastata.
3. Koolituste hinnad
3.1 Koolituse hind sisaldab loengu osa, tavaolukorras visuaalseid õppematerjale, tunnistust, tagasiside kogumist, mis asutusesisese koolituse puhul edastatakse koondina Tellijale.
3.2 Asutusesisene koolituse hind ei sisalda kohvipausi ja lõunasööki ning kulusid parkimisele ning sõidukulusid. Avatud Koolituse hind tavaolukorras sisaldab kohvipausi ja lõunasööki, kuid ei sisalda kulutusi parkimisele ning sõidukulusid. Asutusesiseste koolituste puhul määratakse hind hinnapakkumusega, mis ei ole avalik teistele osapooltele. Juhul, kui Aeternum Koolitus ja Konsultatsioonid OÜ korraldab avatud koolitusi, on koolituste kõik hinnad klientidele kodulehel www.aeternum.ee Koolitusfirma on käibemaksukohuslane ja hindadele lisandub 20% käibemaks.
4. Koolituse läbimisel väljastatav dokument
4.1. Dokumendi väljastamisel lähtub täiendus -koolitusasutus sellest, kas õppija saavutas koolituse käigus õpitulemused või mitte. Juhul, kui õpiväljundite omandatut hinnatakse ja õppija need saavutab, väljastatakse talle tunnistus. Kui õppija osaleb koolitusel, kus õpiväljundeid ei hinnata või õppija ise ei soovi hindamisprotsessis osaleda, väljastatakse talle tõend koolitusel osalemise kohta. Aeternum Koolitus ja Konsultatsioonid OÜ on kantud Eesti Hariduse Infosüsteemi (EHISe registrisse) Õppeasutuse EHISe ID on 9191.
5. Täienduskoolitusasutuse tegevuse kvaliteedi tagamise alused
5.2.Konsultant- koolitajate kvalifikatsiooni, õpi – ja töökogemustega on võimalik tutvuda Aeternum Koolitused kodulehel portfoolios (www.aeternum.ee). Kõigil konsultant-koolitajatel on psühholoogiline, pedagoogiline ja/või andragoogiline taust, mis annab teadmistele lisandväärtuse.
5.3. Kõik avatud ja asutusesisesed koolitused toimuvad Aeternum Koolitus ja Konsultatsioonid OÜ partnerite koolitusruumides osalejatega kooskõlastatult. Arvestame asukohta, tööks vajalikke tehnilisi vahendeid, et koolitus saaks toimuda tõrgeteta.
6. Täiendkoolituse tagasiside kogumise kord
6.1. Täienduskoolitusel osalejatel on võimalus anda tagasisidet elektroonselt. Osalejad saavad peale koolitust meilile tagasiside küsimustiku. Asutusesisese koolituse puhul edastatakse tagasiside kokkuvõte koolituse Tellijale e-kirjaga.
6.2. Kliendi tagasiside aitab Aeternum Koolitustel süsteemselt kliendi ootuste ja arenguvajaduste ning rahulolu väljaselgitamise ning sellega arvestamise.
6.3 Osalejate kohta kogutakse järgmisi andmeid: nimi, e-post, telefon ja isikukood. Isikukood on vajalik tunnistuse/tõendi jaoks. Isikuandmeid töödeldakse isikuandmete kaitse seaduse § 6 alusel.
7. Muu info
7.1. Koolituste toimumise keel on eesti keel ja klientide soovist tulenevalt korraldatakse koolitusi ka vene ja inglise keeles ning vajadusel kasutatakse tõlketeenust.
7.2. Aeternum Koolitus ja Konsultatsioonid OÜ vastutab koolitajate kvalifikatsiooni, koolitusprogrammi koostamise ja koolituste läbiviimise kvaliteedi eest. Korraldusliku poole eest vastutab Tellija, kui ei ole kokkulepitud teisiti.
7.3. Koolituste mahtu arvestatakse akadeemilistes tundides, 1 akad t on 45 minutit. Koolitusfirmal on õigus teha koolitus(t)e programmis/sisus ja ajakavas muudatusi. Koolitustele registreerunuid teavitatakse muudatustest koheselt.
7.4. Koolitusfirma ei vastuta koolitusel osalejate tervisliku seisundi ja võimalike vigastuste eest. Tulemuslikku koostööd soovides!
Kui Sulle meeldivad meie lood ja mõtted, jagame neid Sinuga
Kirjuta meile
Alustame koostööd juba täna!
Kui Sulle meeldivad meie lood ja mõtted, jagame neid Sinuga